《又和师川同集章江寺二首 其一》
宋代·洪刍

鹿苑江南寺，龙沙城北游。脩椽云自宿，返照雨还收。

禅麈寻支遁，棋枰对弈秋。还家真复乐，何必远封侯。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。